Psige van die skieter | Die Nuus in Afrikaans - Koerant.co.za
Psige van die skieter
Die menseslagting in Noorweë waarvoor 'n jong man verantwoordelikheid aanvaar het, laat opnuut die vraag: "Wat het so iemand besiel?"
Die onlangse voorval in die VSA toe Jared Lee Loughner die Amerikaanse politikus Gabrielle Giffords in die kop gewond, en nog vier mense, waaronder 'n nege-jarige dogterjie doodgeskiet het, bied dalk meer antwoorde as die gepolariseerde, heterogene Suid-Afrikaanse konteks van die aanval op die Magoo's-dameskroeg, die Wit Wolf en ander.
Soos Loughner het hy met die politiek behep geraak. Waar Loughner se oortuigings deur sommiges na die betreklik fundamentalistiese Tea Party-beweging herlei is, is daarop gewys dat Breivik, na hy aanvanklik lid was van die konserwatiewe Progress Party maar bedank het en sy bewondering vir die Nederlandse party, die PVV van Geert Wilders uitgespreek het.
Hy noem homself 'n konserwatiewe Christen, maar die sake waaroor hy in dié verband sy mond uitspoel, naamlik 'n afkeer in sosialisme, internasionalisme en multi-kulturele samelewings kan nie na die klassieke Christelike fundamentalisme gevoer word nie.
Onlangs het 'n groep, waaronder Breyten Breytenbach na aanleiding van die voorval waar prof. Anton van Niekerk 'n gebreekte bril en blouoog opgedoen het, gevra dat uiteenlopendes debat moet voer. Hulle vra ook dat die media nie sienings selektief moet weergee sodat frustrasie opbou onder hulle wat andersdenkend is maar verswyg word nie.
As so iets in die VSA gebeur, is dit gegewe die omstandighede nie werklik 'n skok vir die wêreld nie, hoewel die gevolge skokkend is. Wanneer dit in Noorweë gebeur, sit die wêreld regop. Geen land, ook nie Suid-Afrika nie, is heeltemal gevrywaar nie.